RESOLUCIÓN do 12 de abril de 2022 pola que se dá publicidade á relación das persoas ou entidades beneficiarias de varios programas de axudas concedidas ao abeiro das convocatorias para o ano 2021.
Instituto Galego da Vivenda e Solo — III. Outras disposicións — 26/04/2022

De conformidade co disposto no artigo 17 da Lei 1/2016, do 18 de xaneiro, de transparencia e bo goberno, así como no artigo 15 da Lei 9/2007, do 13 de xuño, de subvencións de Galicia,
Dar publicidade á relación das persoas ou entidades beneficiarias e ao importe das axudas concedidas polo Instituto Galego da Vivenda e Solo (en diante, IGVS), con cargo aos orzamentos xerais da Comunidade Autónoma de Galicia para o ano 2021, relativo ás resolucións de convocatorias dos programas que a seguir se relacionan:
I. Subvencións do Programa do bono de alugueiro social.
a) Norma reguladora da convocatoria: Resolución do 22 de decembro de 2020 pola que se convocan para o ano 2021, con financiamento plurianual, as subvencións do Programa do bono de alugueiro social (códigos de procedemento VI482A e VI482B).
b) Aplicación orzamentaria: 08.81.451B.480.3.
c) Crédito orzamentario: 1.500.000 € (300.000 € para a anualidade 2021, 300.000 € para a anualidade 2022, 300.000 € para a anualidade 2023, 300.000 € para a anualidade 2024 e 300.000 € para a anualidade 2025).
d) Persoas destinatarias: persoas empadroadas con residencia efectiva nun concello da Comunidade Autónoma de Galicia durante os doce meses inmediatamente anteriores á data de presentación da solicitude da axuda, que sexan titulares ou estean en condicións de subscribir un contrato de arrendamento dunha vivenda situada nun concello da Comunidade Autónoma de Galicia, que constitúa ou vaia constituír o seu domicilio habitual e permanente e cuns ingresos da súa unidade de convivencia iguais ou inferiores a 1,5 veces o indicador público de efectos múltiples ponderado (en diante, IPREM).
e) Finalidade: atender con carácter urxente as dificultades para asumir o custo do arrendamento da vivenda das unidades de convivencia que se atopen nalgunha das situacións enunciadas no artigo 2 da Orde do 18 de decembro de 2018, pola que se establecen as bases reguladoras destas axudas.
f) Persoas beneficiarias e importe da axuda concedida a cada unha delas:
II. Concesión directa de axudas do Programa do bono de alugueiro social.
a) Norma reguladora da convocatoria: Resolución do 19 de febreiro de 2021 de concesión directa da axuda complementaria á do Programa de bono de alugueiro social.
b) Aplicación orzamentaria: 08.81.451B.480.6.
c) Crédito orzamentario: 1.407.198 €.
d) Persoas destinatarias: persoas beneficiarias do Programa do bono de alugueiro social relacionadas nas resolucións de concesión directa.
e) Finalidade: subvencionar, conxuntamente coas axudas concedidas ás persoas beneficiarias do Programa do bono de alugueiro social, o importe mensual da renda do alugueiro da vivenda e satisfacer deste xeito unha solución habitacional a colectivos especialmente vulnerables durante o ano 2021.
f) Persoas beneficiarias e importe da axuda concedida a cada unha delas:
III. Subvencións para o alugamento de vivenda do Plan estatal de vivenda 2018-2021.
a) Norma reguladora da convocatoria: Resolución do 5 de marzo de 2021 pola que se convocan as axudas ao alugamento de vivenda do Plan estatal de vivenda 2018-2021 para o ano 2021 (código de procedemento VI432A).
b) Aplicación orzamentaria: 08.81.451B.480.6.
c) Crédito orzamentario: 2.272.000 €, distribuídos na liña A, de axudas ao alugamento de vivenda: 1.485.000 €, e na liña B, de axudas á mocidade para o alugamento de vivenda: 787.000 €.
d) Persoas destinatarias: na liña A poden ser beneficiarias das axudas aquelas persoas con escasos medios económicos, mentres que a liña B se dirixe á mocidade, de xeito que aquelas persoas menores de 35 anos con escasos medios económicos poidan desfrutar dunha vivenda digna en réxime de alugamento.
e) Finalidade: financiarlles parcialmente a contía da renda mensual de alugamento a aqueles colectivos con escasos medios económicos e procurar, deste xeito, posibilitarlles o acceso a un recurso habitacional básico.
f) Persoas beneficiarias e importe da axuda concedida a cada unha delas:
Santiago de Compostela, 12 de abril de 2022